Brižiai (Švenčionys)
Brižiai – kaimas Švenčionių rajono savivaldybėje, 8 km nuo Magūnų, Neries dešiniajame krante (215 km nuo žiočių), priešais Brižius Vilniaus rajone. Kaimą supa miškai, ateina keliukas iš Noselėnų. Brižiuose auga senas topolis (5,2 m apimties, keturkamienis), išlikę senovinių klojimų, puoštų kryželio formos kiaurraščiais elementais (apsaugai nuo perkūnijos).